o
Tervetuloa, piispa Kegohi!
Kiitos, että sain tulla ohjelmaan.
Usein Afrikkaa pidetään hengellisesti pimeänä paikkana.
Mitä sinä tuhansien elävien seurakuntien johtajana sanot?
Jumala on siunannut Afrikkaa valtavasti hengellisissä asioissa.
Olemme palvova kansa.
Sen ansiosta ihmiset ovat kasvaneet hengellisesti -
niin Keniassa kuin Afrikassa yleensäkin.
Afrikassa on monia suuria seurakuntia, -
kuten yksi seurakuntamme, joka sijaitsee muslimialueella.
Yhdessäkin seurakunnassa on yli 30 000 jäsentä.
Uskomatonta! Eurooppa on köyhtymässä hengellisesti.
Mitä siitä sanot?
Eri tekijät vaikuttavat hengelliseen turmelukseen.
Yksi syy on se, ettei panosteta jälkipolviin.
Nuoria ei rohkaista.
Seurakunta on dynaaminen yhteisö.
Se on organismi, joka on dynaaminen.
Sillä on oltava ohjelmia, jotka panostavat nuoriin.
Jos nuoriin ei panosteta, -
he alkavat etsiä maailmasta virikkeitä ja mahdollisuuksia.
Syntyy ilmapiiri, jossa nuoret menevät mieluummin maailmaan.
Seurakunnalla täytyy olla enemmän ohjelmaa nuorille, -
jotta nuoret rohkaistuvat tulemaan mukaan seurakuntaan.
On murrettava perinteinen muotti, joka määrää, mitä olemme.
Maailma ympärillämme muuttuu nopeasti.
Järjestelmä, joka ei suostu muuttumaan, kuolee, -
sillä siinä ei ole sijaa muutokselle ja dynaamisuudelle.
Uskon, että se on Euroopan ongelmien takana.
Toinen syy on teknologinen kehitys.
Ihmisten on helpompi elää maallisesti, -
koska monet asiat tekevät siitä helpompaa.
Afrikka saattaa tällä hetkellä olla hengellisesti elävämpi.
Ihmisillä on monenlaisia ongelmia ja vaikeuksia.
He laittavat turvansa Jumalaan.
Sydämemme ovat valmiimpia ottamaan vastaan hengellisiä asioita.
Toiseksi afrikkalaiset yleisesti ovat hengellisesti suuntautuneita.
He uskovat henkimaailmaan.
Perinteisesti on palvottu vainajien henkiä -
ja harjoitettu noituutta.
Hengellisyys kiehtoo afrikkalaisia, -
etenkin kun nyt uskomme oikeaan Kaikkivaltiaaseen Jumalaan.
Vastasitkin jo seuraavaan kysymykseeni.
Ajattelin sitä, miksi kirkkosalit tyhjenevät koko ajan vain enemmän.
Vastauksena on siis palvonta ja elävä elämä.
Aivan oikein.
Jumala on elävä Jumala.
Toiseksi Jumala rakastaa palvontaa.
Hän haluaa olla ja Hän on riemullinen.
Siksi kokoukset ovat niin äänekkäitä.
Nuoret rakastavat riemullista ilmapiiriä.
He haluavat olla vapaasti, hyppiä, tanssia ja juosta -
ja ilmaista itseään vapaasti. Jumala rakastaa sitä.
Seurakunnassa täytyy olla tilaisuuksia, -
joissa nuoret saavat hyppiä, tanssia ja laulaa omalla tavallaan.
Sukupolvet vaihtuvat, ja meidänkin täytyy muuttua.
Omassa seurakunnassasi on noin 3000 jäsentä.
Voin vain kuvitella, millaista se on.
Mikä on ihanin asia, jota koette seurakunnassanne?
Ensimmäinen asia on ilo.
Ilo tulee siitä tiedosta, että ei palvo kuollutta olentoa.
Palvomme elävää Jumalaa, joka vastaa rukouksiin.
Palvomme Jumalaa, joka haluaa auttaa meitä.
Sen ansiosta me tunnemme Jumalan läsnäolon.
Pohjimmiltamme me kaikki olemme tulleet Jumalasta.
Hänen läsnäolonsa on meille luonnollinen tila.
Esimerkiksi leijonat viihtyvät luonnostaan pensaikossa.
Kirahvit, norsut, linnut ja kalat -
elävät luonnollisessa elinympäristössään.
Niitä ei voi erottaa niiden luonnollisesta ympäristöstä.
Ihmisen luonnollinen elinympäristö on Jumalan läsnäolo.
Jos otamme Jumalan mukaan elämäämme, -
jos Hän saa olla läsnä seura- kunnassa, kotona ja kaikkialla, -
elämästä tulee nautittavaa.
Tarvitsemme Häntä. Olemme tulleet Hänen luotaan. Sinne kuulumme.
Se ei ole uskontoa. - Ei.
Kristinusko on elämää. Se on elämäntapa.
Se ei ole vain kirkossakäymistä sunnuntaisin.
Se on identiteettimme, se, keitä olemme.
Tuo identiteetti tekee luonnostaan iloiseksi.
Mikä toi sinut Suomeen?
Ensinnäkin suomalaiset ovat hyvin mukavia.
Olen tavannut aikaisemminkin suomalaisia.
Käännekohta tänne tulemisessa tapahtui, -
kun tapasin ryhmän suomalaisia.
Suomalainen naisryhmä vieraili maassamme.
Jumala saattoi meidät yhteen.
He kuuluvat Toivoa huomiseen -lähetysjärjestöön.
Se on auttanut ja tukenut monia hankkeita Afrikassa -
ja etenkin seurakunnassamme.
He kutsuivat minut tänne tutustumaan maahanne.
Outi Välimaa sai näyn ja työtaakan -
köyhien, sairaiden, orpojen ja lapsien auttamisesta.
Asiat alkoivat edetä nopeasti.
Sinulla on siinä merkittävä osuus.
Totta.
Kun ensi kertaa tapasimme Outi Välimaan ja hänen tiiminsä, -
koin, että se oli Jumalan järjestämä tapaaminen.
Hän rakasti maatamme. Hän näki ihmisten hädän.
Hän tarvitsi yhteistyökumppaneita.
Kerroimme puolin ja toisin, mitä oli sydämellämme.
Hän halusi ruveta auttamaan.
Afrikassa on ollut paljon hätää.
Seurakuntana haluamme auttaa, -
ja jo ennen Outin tuloa olimme mukana avustustyössä.
Kerroimme hänelle leskien, orpojen ja lasten tarpeista.
Jotkut lapsista ovat orpoja ja hyväksikäytettyjä.
On teiniraskauksia, köyhyyttä, AIDS-tapauksia -
ja muita ongelmia, joita Afrikassa kohdataan.
Outi halusi auttaa.
Katsotaan kuvanauha Toivoa huomiseen -järjestön työstä.
Puhumme Jeesukselle.
Sanomme yhdessä.
Kiitos, Jeesus.
Julistamme Jeesuksen Kristuksen parantavaa voimaa -
ristintyön tähden.
Kannoit kaikki synnit ja taudit ristillä.
Hän paranee. Kiitos, Jeesus.
Voimista hänen jalkojaan, käsiään ja selkäänsä.
Täytä Pyhällä Hengellä.
Se oli Afrikkaa.
Palataan taaksepäin aikaan, jolloin et vielä tuntenut Jeesusta.
Tarinasi on melkoinen. Olit armeijan upseeri.
Olit ilmavoimissa. Kerro lisää.
Vuonna 1982 työskentelin Kenian ilmavoimissa.
Maassamme oli levottomuuksia.
Maa oli ajautumassa diktatuuriin.
Monia Kenian ilmavoimien upseereita -
päätti tuoda muutoksen maahan.
He yrittivät vallankaappausta.
Menin lopulta siihen mukaan.
Silloin, 1. elokuuta 1982, oli hyvin levotonta.
Olin armeijan upseeri. Hankin itselleni aseen.
Olimme kadulla ja yritimme saada äänemme kuuluviin.
Iltapäivällä asiat kääntyivät päälaelleen.
Ryhmämme joutui piiritetyksi taloon.
Kun yritimme vallankaappausta, -
hallitusmielinen armeija taisteli meitä vastaan.
Taistelu oli hurjaa.
Olimme ansassa eräässä huoneessa. Se oli hyvin vaikeaa.
Vastapuolella oli huomattava aseylivoima.
Emme voineet mitään.
He murskasivat oven toisensa jälkeen.
Monet toverimme kuolivat, -
koska vihollista oli käsketty ampumaan meidät.
Avasin ikkunan, joka oli pienessä huoneessani.
Sotilaat olivat oven takana.
Päätin, etten tee vastarintaa.
Näin, miten yksi ystävistäni ammuttiin.
Luodit repivät hänen päänsä ja rintansa.
Hän kuoli raa'asti. Verta oli kaikkialla.
Hänen vanhempansa eivät olisi tunnistaneet häntä.
Päätin tappaa itseni.
Tartuin aseeseen. Istuin tuolilla.
Olin valmis ampumaan itseäni sydämeen.
Olin painamaisillani liipaisinta, kun Jumalan Henki alkoi vaikuttaa.
En ollut uudestisyntynyt.
Olin ateisti. En uskonut Jumalaan. Olin siihen aikaan alkoholisti.
Poltin päivässä 60 savuketta.
Olin kaukana Jumalasta. Luulin, ettei Hän hyväksyisi minua.
Sillä hetkellä jotakin tapahtui hengessäni.
Ihan kuin joku olisi huutanut sisälläni: "Menet helvettiin!"
Minusta tuntui, että elämäni oli lopussa.
Minulle tuli hätä siitä, minne menen, kun kuolen.
Jotenkin ymmärsin, että kuoleman jälkeen on elämää. Aloin rukoilla.
Äiti oli opettanut minulle Jeesuksesta.
Sanoin: "Pelasta minut. Anna syntini anteeksi."
"Anna minun tulla luoksesi."
Kun olin lausunut nuo sanat, minut peitti valtava rauha.
Olin ollut paniikissa. Nyt minut valtasi rauha.
Ääni sanoi: "Laske aseesi alas."
Tottelin. Samassa nostin käteni ja sanoin: -
"Jeesus, jos pelastat minut tästä tilanteesta," -
"kerron kaikille, mitä olet tehnyt elämässäni."
Sillä samalla hetkellä ovia hakattiin.
Miehet huusivat ja ampuivat.
Siinä kaoottisessa tilanteessa Herra antoi sellaisen rauhan, -
että vaivuin uneen.
Kun heräsin, sotilaat olivat poissa.
Kaikki muut ovet oli rikottu, mutta minun oveni oli kiinni.
Jeesus varjeli elämäni.
Tutustuit silloin Morris Cerullon teoksiin.
Antauduin seuraavana päivänä armeijalle.
Jouduin vankilaan.
Sain 10 vuoden vankeusrangaistuksen.
Herran Henki oli niin armollinen, että selvisin kolmella vuodella.
Vankilassa ollessani tutustuin Morris Cerullon työhön.
Hänen järjestönsä lähetti minulle kirjoja.
Heistä tuli pastoreitani vankilassa.
Minulla ei ollut siihen aikaan pastoria.
Opin tuntemaan Jumalaa lukemalla hengellistä kirjallisuutta.
Kun pääsin vankilasta, Herra alkoi käyttää minua.
Menin töihin Morris Cerullon evankeliointijärjestöön.
On varmasti ollut mahtavaa olla mukana evankeliointityössä.
Vaimosi kanssa palvotte Jumalaa -
ja olette rukoustaistelijoita ja raamatunopettajia.
Olet varmasti ajatellut, mikä voisi olla Sana Suomelle Herralta.
Olen rukoillut Suomen puolesta ennen tänne saapumista.
Eräs asia tuli vahvana mieleeni.
Jumalalla on suunnitelma Suomen varalle.
Suomi on toiminut lähettäjänä lähetystyössä.
Suomalaiset ovat avustaneet taloudellisesti monia kansoja.
Suomalaiset ovat antaneet rahaa ja aikaa.
Ihmiset ovat lähteneet täältä muihin maihin evankeliumin työhön.
Jumala on vanhurskas. Hän palkitsee teot, jotka olemme Hänelle tehneet.
Suomi saa nyt niittää siitä, mitä se on kylvänyt.
Raamatussa sanotaan, että ihminen niittää sitä, mitä hän kylvää.
Jumala haluaa, että Suomi valmistautuu herätykseen.
Elämme lopunaikoja, jolloin Raamatun mukaan -
maa on oleva täynnä Herran kunnian tuntemusta.
Rukoilen, että Suomen kansa nousee loistamaan, -
koska Herran kirkkaus peittää tämän kansan.
Sanon sinulle, joka katsot tätä ohjelmaa: -
olet ehdokas saamaan Herran kirkkauden.
Eläimillä, linnuilla ja kaloilla on kullakin asuinpaikkansa.
Sinä olet ihminen, luotu Jumalan kuvaksi.
Luonnollinen elinympäristösi on Jumalassa.
Raamatussa sanotaan, että Jumala on lahjoittanut meille kaiken, -
mikä elämään ja jumalisuuteen tarvitaan.
Olemme sen kautta osallisia jumaluuteen.
Sinä siis olet osallinen Jumalan luonteesta.
Sinun täytyy kääntyä pois kaikesta, mikä estää Jumalaa.
Synti estää Jumalaa.
Jumala sanoo, ettei Hänen korvansa ole kuurot -
eikä Hänen kätensä ole lyhyt, niin etteikö Hän kuulisi ja voisi auttaa
Haastan sinua, missä sitten oletkin, -
palaamaan Jumalan luo. Jumala kutsuu sinua.
Jumala siunaa sinua valtavasti.
Herran kunnian tunteminen tuo rauhan ja ilon.
Rukoilen, että Jumala siunaa ja nostaa sinua -
ja tuo sinut kunniansa tuntemiseen.
Siunausta. Rakastamme sinua.
Kiitos, piispa Mark.
Toivomme, että kun palaat Suomesta Keniaan, -
olet siunattu, ja että viihdyt Suomessa.
Keskikesä on vuoden parasta aikaa.
Luonto viheriöitsee.
Toivottavasti Pyhä Henki on vahvasti läsnä täällä kanssasi.
Olemme iloisia siitä, että tulit ohjelmaamme.
Terveisiä seurakunnalle. Rakastamme sinua.
Tahdomme lähettää sinut matkaan siunaten.
Suomennos: Marianne Tenetz